2017 թվականը Հայաստանում

Ստորև ներկայացված է 2017 թվականին Հայաստանում տեղի ունեցած իրադարձությունները։

Գործող պաշտոնյաներ 
 Նախագահ` Սերժ Սարգսյան 
 Վարչապետ` Կարեն Կարապետյան
 Ազգային ժողովի նախագահ` Գալուստ Սահակյան (մինչև մայիսի 18-ը), Արա Բաբլոյան (մայիսի 18-ից)

Իրադարձություններ

Հունվար 
 Հունվարի 1 – Ամանորի գիշերը Շտապ օգնության ծառայությունը Երևանում արձանագրում է 732 կանչ։ Հիվանդանոց է տեղափոխվում 132 մարդ։

Հուլիս 
 Հուլիսի 25 - Արմավիրի մարզի Դալարիկ գյուղի մոտակա ձորում հայտնաբերվում է Արմավիրի մարզպետի խորհրդական Մանուկ Սիմոնյանի դին, որը փնտրվում էր որպես անհետ կորած։ Քննչական կոմիտեն տեղեկացնում է, որ նա սպանվել էր կացնահարության հետևանքով։ Սպանության մեղադրանքով կալանավորվում է նրա կինը։ Ըստ նախնական տեղեկությունների՝ կինը տարիներ շարունակ բռնության է ենթարկվել ամուսնու կողմից և նրան սպանելիս, ըստ նախնական տեղեկությունների, աֆեկտի մեջ է եղել։

Օգոստոս 
 Օգոստոսի 1 - Արագածոտնի մարզի Շամիրամ գյուղի գերեզմանատան տարածքում գտնվող սգո սրահում 50-ամյա Թելման Քալաշյանը կրակոցներ է արձակում, որի հետևանքով սպանվում է չորս տղամարդ, յոթը՝ վիրավորվում։ Նախնական տեղեկություններով՝ Քալաշյանը վրեժխնդիր էր եղել իր պարտքերը չվերադարձնելու համար։ Դեպքից 27 օր անց նա հայտնաբերվում և կալանավորվում է։
 Օգոստոսի 29 - Երևանի Էրեբունի վարչական շրջանում գտնվող «Weekend» բիլիարդ ակումբում 31–ամյա Գոռ Հակոբյանը պատանդ է պահում իր ընկերուհուն՝ 24-ամյա կնոջը, սպառնալով՝ սպանել նրան։ Իրավապահները մոտ մեկ ժամ բանակցելուց հետո արդյունքի չեն հասնում։ Դեպքի վայրում հավաքված քաղաքացիների բազմության միջից դիպուկահարը կրակոցով վնասազերծում է պատանդառուին։ Էրեբունի բժշկական կենտրոն տեղափոխվելու ճանապարհին պատանդառուն մահանում է, իսկ պատանդառված կինը բազմաթիվ վնասվածքներով տեղափոխվում է հիվանդանոց։

Սեպտեմբեր 
 Սեպտեմբերի 15 - Երևանի Կենտրոն համայնքում՝ Թուֆենկյան հյուրանոցի մոտ սպանվում է Լոռու մարզի 43-ամյա բնակիչ Գագիկ Մոսինյանը, իսկ նույն մարզի բնակիչ՝ 39-ամյա Վահագն Աբգարյանը վիրավորվում է։ Ավելի ուշ պարզվում է, որ սպանությունը վենդետա էր և նախօրոք ծագրված է եղել։ Սպանության մեղադրանքով կալանավորվում է Ռաֆիկ Խաչատրյանը, իսկ սպանության համար հետախուզվող Ալբերտ Բլբուլյանը և Արմեն Կարադավիդովը ավելի ուշ հայտնաբերվում են Վրաստանում, սակայն Հայաստան են արտահանձնվում 2 տարի անց՝ 2019 թվականի փետրվարի 5-ին։

Հոկտեմբեր 
 Հոկտեմբերի 30 - Արմավիր քաղաքի 36–ամյա բնակիչ Արգամ Հովիկյանը նախկին կնոջը տեսնելու նպատակով դանակով զինված ներխուժում է Արմավիր քաղաքի «Մանուշակ» մանկապարտեզ։ Երբ կինը փորձել էր փախչել, նա պատանդ էր պահել մանկապարտեզի 3–ամյա մի երեխայի։ Պատանդառուն մի քանի ժամ շարունակ դանակը պահելով երեխայի պարանոցին՝ սպառնացել է վնասել նրան։ Բանակցությունների արդյունքում հաջողվել է անվնաս ազատել երեխային։

Դեկտեմբեր 
 Դեկտեմբերի 31 
 Ոստիկանության լրատվական ծառայությունից հայտնում են, որ Ամանորի գիշերը Հայաստանում արձանագրված ճանապարհատրանսպորտային պատահարների հետևանքով զոհվել է 4 քաղաքացի, մարմնական վնասվածքներ է ստացել 24 քաղաքացի։ Հայաստանի տարածքում արձանագրվել էր 53 ճանապարհատրանսպորտային պատահար, որից 8-ը Երևանում։
 Ըստ ոստիկանության պաշտոնական տվյալների՝ 2017 թվականին արձանագրվել է սպանության 48 դեպք, որից 35–ն է բացահայտվել։ Ոստիկանությունում 59 ահազանգ ստացվել է ինքնասպանության վերաբերյալ։

Ծանոթագրություններ 

2017 Հայաստանում
2010-ականները Հայաստանում
21-րդ դարի տարեթվեր Հայաստանում
2017 Ասիայում
2017 Եվրոպայում